

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STRUKTŪROS PATVIRTINIMO**

2021 m. birželio 25 d.Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 17 punktu, 16 straipsnio 2 dalies 21 punktu, 18 straipsnio 1 dalimi, viešosios įstaigos Rokiškio pirminės asmens sveikatos priežiūros centro įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS-261 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-219 ,,Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ dalinio pakeitimo“ 39.13 punktu, atsižvelgdama į viešosios įstaigos Rokiškio pirminės asmens sveikatos priežiūros centro direktorės 2021 m. balandžio 2 d. raštą Nr. SR-(1.9.5)-224 ,,Dėl įstaigos struktūros patvirtinimo“, Rokiškio rajono savivaldybės taryba

n u s p r e n d ž i a:

1. Patvirtinti viešosios įstaigos Rokiškio pirminės asmens sveikatos priežiūros centro struktūrą (pridedama).

2. Pripažinti netekusia galios Rokiškio rajono savivaldybės tarybos 2009 m. liepos 31 d. sprendimu Nr. TS-8.166 „Dėl viešosios įstaigos Rokiškio pirminės asmens sveikatos priežiūros centro struktūros patvirtinimo“ patvirtintą Rokiškio pirminės asmens sveikatos priežiūros centro struktūrą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka

Savivaldybės meras Ramūnas Godeliauskas

Evelina Grėbliauskienė

PATVIRTINTA

Rokiškio rajono savivaldybės tarybos

2021 m. birželio 25 d. sprendimu Nr. TS-

**VIEŠOJI ĮSTAIGA**

**ROKIŠKIO PIRMINĖS ASMENS SVEIKATOS PRIEŽIŪROS CENTRAS**

**ROKIŠKIO POLIKLINIKA**

**OBELIŲ AMBULATORIJA**

**PANDĖLIO AMBULATORIJA**

**PANEMUNĖLIO BENDROSIOS PRAKTIKOS GYDYTOJO KABINETAS**

**MARTINONIŲ MEDICINOS PUNKTAS**

**JUODUPĖS AMBULATORIJA**

**JŪŽINTŲ BENDROSIOS PRAKTIKOS GYDYTOJO KABINETAS**

**BUHALTERIJA IR ADMINISTRAVIMO PADALINYS**

**LAIBGALIŲ BENDROSIOS PRAKTIKOS GYDYTOJO KABINETAS**

**GREITOSIOS MEDICINOS PAGALBOS SKYRIUS**

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STRUKTŪROS PATVIRTINIMO“ AIŠKINAMASIS RAŠTAS**

2021-06-25

Rokiškis

**Parengto sprendimo projekto tikslai ir uždaviniai.** Sprendimo projekto tikslas patvirtinti Rokiškio pirminės asmens sveikatos priežiūros centro struktūrą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio pirminės asmens sveikatos priežiūros centro įstatai, patvirtinti Rokiškio rajono savivaldybės tarybos 2020 m. spalio 30 d. sprendimu Nr. TS-261 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-219 ,,Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ dalinio pakeitimo“ 39.13 punktas. **Sprendimo projekto esmė.** VšĮ Rokiškio pirminės asmens sveikatos priežiūros centro struktūra patvirtinta dar 2009 metais, todėl nebeatitinka įstaigos realios situacijos. Vadovaujantis VšĮ Rokiškio pirminės asmens sveikatos priežiūros centro įstatais, patvirtintais Rokiškio rajono savivaldybės tarybos 2020 m. spalio 30 d. sprendimu Nr. TS-261, bei siekiant užtikrinti įstaigos struktūros atitikimą akreditavimo sveikatos priežiūrai standartams, teikiamas tvirtinti atnaujintas VšĮ Rokiškio pirminės asmens sveikatos priežiūros centro struktūros projektas.

Iš struktūros išbraukiami medicinos punktai: Kazliškio medicinos punktas, Panemunio medicinos punktas, Suvainiškio medicinos punktas, Žiobiškio medicinos punktas, Aleksandravėlės medicinos punktas, Kriaunų medicinos punktas, Onuškio medicinos punktas, Lukštų medicinos punktas, Čedasų medicinos punktas. Šių medicinos punktų veikla yra sustabdyta: veikla nevykdoma keletą metų, veikla nelicencijuota, medicinos punktų patalpos nebenaudojamos (arba jų iš viso nebėra) ar neatitinka higienos reikalavimų. Pateikiame informaciją apie įstaigos struktūroje esančius medicinos punktus, kurie nevykdo veiklos ir neatitinka higienos reikalavimų:

|  |  |  |  |
| --- | --- | --- | --- |
| **Eil.****Nr.** | **Medicinos punkto pavadinimas** | **Statusas** | **Patalpų būklė** |
|  | Kazliškio medicinos punktas | Veikla laikinai sustabdyta. Vertinant medicinos punkto išlaikymo racionalumą, vertintas darbuotojo darbo krūvis 2019 m. (kai nebuvo paskelbto karantino šalyje) nustatyta, kad vidutiniškai atleidžiama 15 pacientų per mėnesį/ 0,75 paciento per darbo dieną. Siūlome šio punkto veiklą stabdyti dėl poreikio investuoti į patalpas bei neefektyvaus įstaigos darbuotojo darbo laiko naudojimo. Paslaugas medicinos punkte keisti į mobilios komandos (specialisto) paslaugų teikimą paciento namuose  | Patalpos nešildomos. Norėdami atnaujinti veiklą, reikia investuoti į patalpų remontą (grindų, lubų remontas) bei tvarkyti pastato stogą, nes į patalpas sunkiasi vanduo nuo stogo. Numatyti patalpų šildymą šaltuoju metų laiku. |
|  | Panemunio medicinos punktas | Veikla nevykdoma nuo 2016 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Suvainiškio medicinos punktas | Veikla nevykdoma nuo 2017 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Žiobiškio medicinos punktas | Veikla nevykdoma nuo 2014 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Aleksandravėlės medicinos punktas | Veikla nevykdoma nuo 2017 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Kriaunų medicinos punktas | Veikla nevykdoma nuo 2017 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Onuškio medicinos punktas | Veikla nevykdoma nuo 2012 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Lukštų medicinos punktas | Veikla nevykdoma nuo 2014 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |
|  | Čedasų medicinos punktas | Veikla nevykdoma nuo 2009 m., patalpos neturi higienos paso, paslaugos nelicencijuotos | Medicininė įranga ir baldai išmontuoti |

**Galimos pasekmės, priėmus siūlomą tarybos sprendimo projektą:**

**teigiamos** – struktūros pertvarkymais tikimasi efektyvesnio darbo organizavimo.

**neigiamos** – nėra.

**Kokia sprendimo nauda Rokiškio rajono gyventojams.** Pacientams bus teikiamos mobilios komandos asmens sveikatos priežiūros paslaugos paciento namuose.

**Finansavimo šaltiniai ir lėšų poreikis**: sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais**. Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Savivaldybės gydytoja Evelina Grėbliauskienė